作者:何夢桂
標題:賀新郎
內容:世事渾無定。問人間、翻來覆去，阿誰能忍。海怒驚濤山相拍，選甚魚龍不任。看今古、英雄銷盡。坐對青山閒白日，付長江、流送千年恨。天有意，唯何甚。待將洗耳泉邊枕。正梅花、霜寒月白，鬥回西柄。自壽一觴花前醉，醉嚲彩幡金勝。笑兒輩、汾陽中令。倚遍層樓幹闌曲，慨乾坤、渺渺青雲影。無限事，尊前興。